रियल एस्टेट मार्केट बूम की ओर, बताती है ये सर्वे रिपोर्ट - City Market News
Home » रियल एस्टेट मार्केट बूम की ओर, बताती है ये सर्वे रिपोर्ट
पांच राज्यों में विधानसभा चुनाव से पहले रियल एस्टेट मार्केट को लेकर आई ये रिपोर्ट चौंकाने वाली है। रिपोर्ट के अनुसार रियल एस्टेट में तेजी बन रही हैं।
एक प्रमुख फाइनेंस कंपनी जिंदल लीजफिन ने रियल एस्टेट को लेकर रिपोर्ट जारी की है। इसके अनुसार पिछले 9 महीनों में घरों की बिक्री में 40% इजाफा हुआ है। जिंदल लीजफिन के डेटा के अनुसार इस साल जनवरी से सितंबर तक नौ माह की अवधि में आवासीय सेगमेंट में 40 फीसदी का उछाल देखा गया है।
नोटबंदी, रेरा, जीएसटी, इन्सॉलवंसी ऐंड बैंकरप्सी कोड और बेनामी प्रॉपर्टीज एक्ट ने रियल एस्टेट को जबरदस्त प्रभावित किया है। करीब चार—पांच साल से इस
[/media-credit] They are all real-life ideas from successful businesses
इस सेक्टर में मंदी छाई हुई थी। इस रिपोर्ट की मानें तो अब यह मंदी का दौर खत्म होता नजर आ रहा है।
लिक्विडिटी की समस्या और खरीदारों की नकारात्मक धारणा के बावजूद कोलकाता, हैदराबाद जैसे शहरों में घरों की बिक्री में सबसे ज्यादा तेजी आई है। घर खरीदार घर लेने के फैसले में अब देरी नहीं कर रहे हैं। ग्राहक की यह सोच डवलपर्स को नए प्रोजेक्ट लॉन्च करने के लिए प्रोत्साहित कर रही है।
इस रिपोर्ट के अनुसार हैदराबाद और कोलकाता के रियल एस्टेट मार्केट में सबसे ज्यादा बूम देखा गया है। हैदराबाद के मार्केट की ग्रोथ रेट इस अवधि में 277 फीसदी और कोलकाता की 230 फीसदी रही। चेन्नै को ग्रोथ रेट 77%, एनसीआर 53%, पुणे 19% और बेंगलुरु 12% रही।
नए प्रॉजेक्ट्स के लॉन्च की अगर बात करें कोलकाता में 325%, चेन्नै 289%, एनसीआर 152% की ग्रोथ हुई है। हैदराबाद 101% और बेंगलुरु 82 फीसदी ने नए लॉन्च में बेहतर ग्रोथ की है।
जयपुर का रियल एस्टेट मार्केट
इस रिपोर्ट से इतर जयपुर और राजस्थान के दूसरे बड़े शहरों की बात करें तो वहां भी रियल एस्टेट में जनवरी बाद तेजी नजर आई है। जयपुर में अजमेर रोड, सीकर रोड, जगतपुरा, मानसरोवर विस्तार, गांधीपथ, सिरसी रोड पर कई नए हाउसिंग प्रोजेक्ट पिछले चार—छह महीने में लॉन्च हुए हैं।
PropertyReal EstateShare